Diari Oficial de la Generalitat Valenciana


Sumari del DOGV 4193, del 19-02-2002 (2002/1382)

ORDRE d'11 de febrer de 2002, de la Conselleria d'Economia, Hisenda i Ocupació, per la qual es creen fitxers amb dades de caràcter personal gestionades per l'Institut Valencià de Finances.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/02/11/(1)/dof/vci/html**

### Dades del document

Número de DOGV
:   4193

Data del DOGV
:   19-02-2002

Secció del DOGV
:   I. DISPOSICIONS GENERALS

Número del document
:   2002/1382


Data del document
:   11-02-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Institut Valencià de Finances
    * dades personals
    * administració regional
    * legislació
    * base de dades

ORDRE d'11 de febrer de 2002, de la Conselleria d'Economia, Hisenda i Ocupació, per la qual es creen fitxers amb dades de caràcter personal gestionades per l'Institut Valencià de Finances. [2002/X1382]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que aquesta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'aquestes dades pels sectors públic i privat.
  
Així mateix, la llei orgànica esmentada disposa en l'article 20 que la creació, modificació o supressió dels fitxers de les administracions públiques sols es podrà fer per mitjà de disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Per tot això, a tenor del que estableix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià
  
ORDENE
  
Article 1
  
Es creen els fitxers amb dades de caràcter personal que es detallen en l'annex.
  
Article 2
  
L'Institut Valencià de Finances, com a òrgan administratiu responsable dels fitxers, adoptarà les mesures de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 11 de febrer de 2002
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANNEX
  
Relació de fitxers amb dades de caràcter personal en ús per l'Institut Valencià de Finances
  
1. Denominació del fitxer: Registre de correspondència
  
a. Finalitat del fitxer i usos previstos per a aquest: registre de tot escrit que siga presentat i eixida de sol·licituds, escrits i comunicacions oficials dirigits a altres organismes o particulars.
  
b. Persones o col·lectius sobre els quals es pretenga obtenir dades de caràcter personal o que resulten obligats a subministrar-les: persones físiques que es relacionen amb l'administració.
  
c. Procediment de recollida de dades: entrevistes amb la persona interessada.
  
d. Estructura bàsica del fitxer i descripció dels tipus de dades incloses en aquest:
  
DNI/NIF
  
Nom i cognoms, adreça i telèfon
  
Assumpte que ha de tractar amb l'administració.
  
e. Cessions de dades de caràcter personal i, si és el cas, les transferències de dades que es prevegen a països tercers: no n'està prevista la cessió.
  
f. El responsable del fitxer és l'Institut Valencià de Finances.
  
g. Els drets d'accés, rectificació, cancel·lació i oposició seran exercits davant l'Institut Valencià de Finances.
  
h. Mesures de seguretat amb indicació del nivell bàsic, mitjà o alt exigible: les mesures que garanteixen la seguretat de dades personal estan desenvolupades a nivell bàsic.
  
2. Denominació del fitxer: Empleats
  
a. Finalitat del fitxer i usos previstos per a aquest: gestió i administració del personal al servei de l'Institut Valencià de Finances.
  
b. Persones o col·lectius sobre els quals es pretenga obtenir dades de caràcter personal o que resulten obligats a subministrar-les: empleats contractats per l'Institut Valencià de Finances.
  
c. Procediment de recollida de dades: entrevistes amb la persona interessada.
  
d. Estructura bàsica del fitxer i descripció dels tipus de dades incloses en aquest:
  
Dades de caràcter identificatiu:
  
DNI/NIF i núm. Seguretat Social.
  
Nom i cognoms, adreça i telèfon.
  
Imatge.
  
Dades de caràcter personal:
  
Estat civil, família, data i lloc de naixement, sexe, nacionalitat.
  
Dades econòmiques i professionals:
  
Formació, experiència professional.
  
Dades d'ocupació i carrera administrativa:
  
Escala, categoria, lloc de treball, dades no econòmiques de nòmina, historial del treballador
  
Dades econòmiques i financeres:
  
Préstecs, dades bancàries, nòmina, deduccions impositives, retencions judicials.
  
e. Cessions de dades de caràcter personal i, si és el cas, les transferències de dades que es prevegen a països tercers: Agència Estatal Tributària, Seguretat Social, entitat bancària col·laboradora.
  
f. El responsable del fitxer és l'Institut Valencià de Finances.
  
g. Els drets d'accés, rectificació, cancel·lació i oposició seran exercits davant l'Institut Valencià de Finances.
  
h. Mesures de seguretat amb indicació del nivell bàsic, mitjà o alt exigible: Les mesures que garanteixen la seguretat de dades personal estan desenvolupades a nivell bàsic.
  
3. Denominació del fitxer: Préstecs
  
a. Finalitat del fitxer i usos previstos per a aquest: gestió del préstec sol·licitat a l'Institut Valencià de Finances.
  
b. Persones o col·lectius sobre els quals es pretenga obtenir dades de caràcter personal o que resulten obligats a subministrar-les: creditors i els seus avalistes del servei de préstec de l'Institut Valencià de Finances.
  
c. Procediment de recollida de dades: entrevistes, formularis o transmissió electrònica de dades.
  
d. Estructura bàsica del fitxer i descripció dels tipus de dades incloses en aquest:
  
DNI/NIF
  
Nom i cognoms, adreça i telèfon
  
Lloc de treball
  
Dades econòmiques i financeres
  
e. Cessions de dades de caràcter personal i, si és el cas, les transferències de dades que es prevegen a països tercers: no n'està prevista la cessió.
  
f. El responsable del fitxer és l'Institut Valencià de Finances.
  
g. Els drets d'accés, rectificació, cancel·lació i oposició seran exercits davant l'Institut Valencià de Finances.


Còpia Permalink ELI